ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Σεπτεμβρίου 1997 για τροποποίηση της απόφασης 95/506/ΕΚ η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum (Smith) Smith όσον αφορά το Βασίλειο των Κάτω Χωρών (Κείμενο που παρουσιάζει ενδιαφέρον για τον ΕΟΧ) (97/649/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 97/14/ΕΚ (2), και ιδίως το άρθρο 15 παράγραφος 3,

Εκτιμώντας:

ότι, όταν ένα κράτος μέλος εκτιμά ότι απειλείται από τον επικείμενο κίνδυνο της εισαγωγής από ένα άλλο κράτος μέλος στο έδαφός του, της Pseudomonas solanacearum (Smith) Smith, η οποία προξενεί τη φαιά σήψη των γεωμήλων, μπορεί να λάβει προσωρινά πρόσθετα μέτρα τα οποία είναι αναγκαία εφόσον η Επιτροπή δεν έχει εγκρίνει τέτοιου είδους μέτρα 7

ότι το Βασίλειο των Κάτω Χωρών πληροφόρησε τα λοιπά κράτη μέλη και την Επιτροπή, στις 3 Οκτωβρίου 1995, ότι είχαν εντοπιστεί ορισμένα δείγματα γεωμήλων τα οποία καταγόταν από αυτή τη χώρα και ήταν μολυσμένα από Pseudomonas solanacearum (Smith) Smith 7 ότι, από συμπληρωματικές εκθέσεις οι οποίες γνωστοποιήθηκαν από τις Κάτω Χώρες, προκύπτει ότι και άλλα δείγματα της παραγωγής γεωμήλων του 1995, συμπεριλαμβανομένων και γεωμήλων προς σπορά, εμφάνισαν επιβεβαιωμένη μόλυνση από την Pseudomonas solanacearum 7 ότι για το λόγο αυτό, η Επιτροπή ενέκρινε την απόφαση 95/506/ΕΚ η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum όσον αφορά το Βασίλειο των Κάτω Χωρών (3) 7

ότι, σύμφωνα με πληροφορίες που διαβίβασαν στην Επιτροπή οι Κάτω Χώρες και άλλα κράτη μέλη, η εφαρμογή των μέτρων αυτών κατά το 1996 φαίνεται ότι εξασφάλισε την αναγκαία προστασία για την πρόληψη της εξάπλωσης της Pseudomonas solanacearum 7 ότι εντούτοις, δεδομένου ότι, παρά τις εντατικές έρευνες κατά τη διάρκεια του 1996, δεν επετεύχθη ο εντοπισμός της πηγής της μόλυνσης, ούτε ο καθορισμός της έκτασής της στις Κάτω Χώρες, κρίθηκε αιτιολογημένη η παράταση της ισχύος των πρόσθετων μέτρων για την προστασία των λοιπών κρατών μελών από την εξάπλωση της Pseudomonas solanacearum, όσον αφορά το Βασίλειο των Κάτω Χωρών 7 ότι, κατά συνέπεια, η απόφαση 95/506/ΕΚ τροποποιήθηκε από την απόφαση 96/599/ΕΚ (4), και η ισχύς της παρατάθηκε για ένα συγκεκριμένο χρονικό διάστημα 7

ότι, κατά τη διάρκεια του 1997, και πάλι σύμφωνα με πληροφορίες που διαβίβασαν στην Επιτροπή οι Κάτω Χώρες και άλλα κράτη μέλη, η εφαρμογή των μέτρων αυτών φαίνεται ότι εξασφάλισε την αναγκαία προστασία για την πρόληψη της εξάπλωσης της Pseudomonas solanacearum 7 ότι, εντούτοις, επιβεβαιώθηκε ότι ένας μικρός αριθμός αποθεμάτων γεωμήλων προς σπορά στις Κάτω Χώρες είχαν μολυνθεί από την Pseudomonas solanacearum, και ότι δεν ήταν δυνατόν να προσδιοριστεί με βεβαιότητα η πηγή της μόλυνσης 7 ότι, επίσης, δεν έχουν ακόμα περατωθεί οι συζητήσεις για τον καθορισμό ενός κοινοτικού καθεστώτος ελέγχου όσον αφορά την Pseudomonas solanacearum 7 ότι εξακολουθεί, επομένως, να είναι αιτιολογημένη η λήψη πρόσθετων μέτρων όσον αφορά αυτή την κατάσταση 7 ότι, κατά συνέπεια, θα πρέπει να παραταθεί η ισχύς της απόφασης 95/506/ΕΚ για ένα περαιτέρω συγκεκριμένο χρονικό διάστημα 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 95/506/ΕΚ τροποποιείται ως εξής:

1. Στο άρθρο 1 παράγραφος 1, οι όροι «γεώμηλα εσοδείας 1996, έως 30 Ιουνίου 1997 για τα γεώμηλα προς σπορά και έως τις 30 Σεπτεμβρίου 1997 για τα λοιπά γεώμηλα», αντικαθίστανται από τους όρους «γεώμηλα εσοδείας 1997 έως τις 30 Ιουνίου 1998 για τα γεώμηλα προς σπορά, και έως τις 30 Σεπτεμβρίου 1998 για τα λοιπά γεώμηλα».

2. Στο άρθρο 3 παράγραφος 1 τελευταίο εδάφιο, η ημερομηνία «1η Μαΐου 1997» αντικαθίσταται από την ημερομηνία «1η Μαΐου 1998».

3. Στο άρθρο 3 παράγραφος 3, η ημερομηνία «15 Δεκεμβρίου 1996» αντικαθίσταται από την ημερομηνία «15 Δεκεμβρίου 1997» και το έτος «1996» από το έτος «1997».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Σεπτεμβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 87 της 2. 4. 1997, σ. 17.

(3) ΕΕ L 291 της 6. 12. 1995, σ. 48.

(4) ΕΕ L 265 της 18. 10. 1996, σ. 18.